Honolulu

Honolulu AEBetako Hawaii estatuko hiriburu eta uharte haietako hiririk populatuena da. Honoluluk "erroldak esleitutako leku" (census-designated place) estatusa du. Honolulu hiri-konderriaren barnean dago.

2010. urtean 374.701 biztanle zituen.

Geografia 

Oahu uharteko hegoaldean dago, Punchbowl sumendi itzaliaren maldetan.

Ingurune naturala eta klima 

Klima epela du (23 °C batez beste) eta natura ingurune tropikal bikaina.

Ekonomia 
Antzina baleazaleen babes portu soil izan zena, hiri modernoa eta Ozeano Bareko portu nagusietakoa da gaur egun.

Turismo-gune ospetsua da. Mekanika lantegiak, ontziolak, azukre findegiak eta kontserba lantegiak ditu.

Ekipamenduak 
 Itsas biologian espezializaturiko unibertsitatea.
 Pearl Harbour, AEBetako itsas basea, 10,5 km-ra dago.

Honolulutar ezagunak 
 Barack Obama (1961-), politikari demokrata eta AEBetako presidentea 2008tik.

Erreferentziak

Kanpo estekak 
  Honoluluko udal webgunea

Erreferentziak 

Ameriketako Estatu Batuetako hiriburuak
Hawaiiko hiriak
Oahu
Desagertutako herrialdeetako hiriburuak